钦定古今图书集成/明伦汇编/氏族典/第400卷 > 史际
## 钦定古今图书集成/明伦汇编/氏族典/第400卷 > 史际

按《江宁府志》：“际字恭甫，溧阳人。少从王守仁、湛若水
游。壬辰举进士，以文选主事改春坊清纪郎。旋乞归，
置义庄、义塾，修明伦堂，濬跃龙关，捐田二百亩，资贫
士诵读。嘉靖甲午、乙未洊饥，际发廪以济，更捐粟垦
治，沙涨存活数千人。田成，名曰救荒渰。太仓沿海大
水，运劝赈谷二万石，抵崇明、嘉定等仓。甲寅、乙卯间”，
倭犯东南际，募死士邀击于邑之旧县，又追御之于
太湖。抚按上其功，晋尚宝卿。子继书荫为锦衣指挥
佥事。万历中，倭寇朝鲜，继书请屯田天津，为剿倭掎
角之势。会抚事成，不果行。